title: Απόφαση (ΕΕ) 2015/1388 του Συμβουλίου, της 7ης Αυγούστου 2015, σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, όσον αφορά το σχέδιο εσωτερικού κανονισμού της διάσκεψης των συμβαλλομένων κρατών στη συνθήκη για το εμπόριο όπλων

text:
               13.8.2015

               EL

               Επίσημη Εφημερίδα της Ευρωπαϊκής Ένωσης

               L 214/26

         ΑΠΌΦΑΣΗ (ΕΕ) 2015/1388 ΤΟΥ ΣΥΜΒΟΥΛΊΟΥ
   της 7ης Αυγούστου 2015
   σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, όσον αφορά το σχέδιο εσωτερικού κανονισμού της διάσκεψης των συμβαλλομένων κρατών στη συνθήκη για το εμπόριο όπλων
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114 και άρθρο 207 παράγραφος 3, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συνθήκη για το εμπόριο όπλων (η «ΣΕΟ») τέθηκε σε ισχύ την 24η Δεκεμβρίου 2014 και επικυρώθηκε από 26 κράτη μέλη. Η Ένωση δεν είναι συμβαλλόμενο μέρος της ΣΕΟ.

               (2)

               Σύμφωνα με το άρθρο 17 της ΣΕΟ, η προσωρινή γραμματεία, που συγκροτείται βάσει του άρθρου 18, πρέπει να συγκαλέσει διάσκεψη των συμβαλλομένων κρατών εντός ενός έτους από την έναρξη ισχύος της ΣΕΟ. Η διάσκεψη των συμβαλλομένων κρατών πρέπει να εγκρίνει τον εσωτερικό της κανονισμό με συναίνεση στην πρώτη της σύνοδο που θα πραγματοποιηθεί στις 24-27 Αυγούστου 2015.

               (3)

               Ορισμένες από τις διατάξεις της ΣΕΟ αφορούν ζητήματα που εμπίπτουν στην αποκλειστική αρμοδιότητα της Ένωσης, καθώς βρίσκονται εντός του πεδίου εφαρμογής της κοινής εμπορικής πολιτικής ή επηρεάζουν τους κανόνες της εσωτερικής αγοράς που αφορούν τη μεταφορά συμβατικών όπλων και εκρηκτικών.

               (4)

               Η διάσκεψη των συμβαλλομένων κρατών πρέπει, μεταξύ άλλων, να κάνει επισκόπηση της εφαρμογής της ΣΕΟ, να εξετάσει και να εγκρίνει συστάσεις σχετικά με την εφαρμογή και τη λειτουργία της, να εξετάσει θέματα που ανακύπτουν από την ερμηνεία της και μπορεί να εξετάσει το ενδεχόμενο τροποποιήσεων σε αυτή. Ο εσωτερικός της κανονισμός θα διέπει τον τρόπο με τον οποίο η διάσκεψη των συμβαλλομένων κρατών εργάζεται και λαμβάνει αποφάσεις, μεταξύ άλλων όσον αφορά θέματα που εμπίπτουν στην αποκλειστική αρμοδιότητα της Ένωσης. Συνεπώς, ο εσωτερικός κανονισμός της πρέπει να θεωρηθεί ως πράξη που παράγει έννομα αποτελέσματα κατά την έννοια του άρθρου 218 παράγραφος 9 της Συνθήκης.

               (5)

               Κατά συνέπεια, τη θέση της Ένωσης όσον αφορά την έγκριση του εσωτερικού κανονισμού της διάσκεψης των συμβαλλομένων κρατών της ΣΕΟ θα πρέπει να την καθορίσει το Συμβούλιο και στη συνέχεια να την εκφράσουν τα κράτη μέλη ενεργώντας από κοινού προς το συμφέρον της Ένωσης.

               (6)

               Στο περιθώριο της πρώτης συνόδου της διάσκεψης των συμβαλλομένων κρατών, τα κράτη μέλη θα πρέπει να συνεργαστούν και να συντονιστούν στενά μεταξύ τους και με την Επιτροπή για την εφαρμογή της παρούσας απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η θέση που πρέπει να ληφθεί εξ ονόματος της Ένωσης όσον αφορά τον εσωτερικό κανονισμό της διάσκεψης των συμβαλλομένων κρατών της ΣΕΟ στην πρώτη σύνοδο της διάσκεψης, η οποία θα πραγματοποιηθεί στις 24-27 Αυγούστου 2015, πρέπει να είναι σύμφωνη με την παρούσα απόφαση, καθώς και το παράρτημά της, και να την εκφράσουν τα κράτη μέλη ενεργώντας από κοινού προς το συμφέρον της Ένωσης.
   2.   Όσον αφορά θέματα που εμπίπτουν στην αποκλειστική αρμοδιότητα της Ένωσης, τα κράτη μέλη που είναι συμβαλλόμενα μέρη της ΣΕΟ εξουσιοδοτούνται να εγκρίνουν τον κανονισμό διαδικασίας ενεργώντας από κοινού προς το συμφέρον της Ένωσης.
   3.   Τα κράτη μέλη συνεργάζονται και συντονίζονται στενά, μεταξύ τους και με την Επιτροπή, για την εφαρμογή της παρούσας απόφασης.
   Ιδιαίτερα, όταν υποβάλλονται προτάσεις επιτόπου σχετικά με θέματα τα οποία δεν αποτελούν ακόμη αντικείμενο θέσης της Ένωσης και τα οποία εμπίπτουν στην αποκλειστική αρμοδιότητα της Ένωσης, η θέση της Ένωσης καθορίζεται επί της οικείας πρότασης μέσω συντονισμού όπως περιγράφεται στο πρώτο εδάφιο, ακόμη και επιτόπου, προτού να ληφθεί απόφαση σχετικά με την πρόταση αυτή από τη διάσκεψη των συμβαλλομένων μερών.
   Άρθρο 2
   Η παρούσα απόφαση απευθύνεται στα κράτη μέλη.

      Βρυξέλλες, 7 Αυγούστου 2015.

            Για το Συμβούλιο

            Ο Πρόεδρος

         J. ASSELBORN

      ΠΑΡΑΡΤΗΜΑ
      Όσον αφορά τον εσωτερικό κανονισμό της διάσκεψης των συμβαλλομένων κρατών στη συνθήκη για το εμπόριο όπλων («ΣΕΟ»), που πρόκειται να εγκριθεί κατά την πρώτη σύνοδο της διάσκεψης στις 24-27 Αυγούστου 2015 στο Μεξικό, τα κράτη μέλη που είναι συμβαλλόμενα κράτη της ΣΕΟ, ενεργώντας από κοινού προς το συμφέρον της Ένωσης, καταβάλλουν κάθε δυνατή προσπάθεια για να διασφαλίσουν ότι τα συμφέροντα της Ένωσης είναι επαρκώς κατοχυρωμένα και ασφαλή κατά τη θέσπιση του εσωτερικού κανονισμού στην πρώτη διάσκεψη των συμβαλλομένων κρατών της ΣΕΟ. Ειδικότερα, τα κράτη μέλη καταβάλλουν κάθε δυνατή προσπάθεια για να διασφαλιστεί ότι ο εσωτερικός κανονισμός επιτρέπει να είναι τα συμφέροντα της Ένωσης επαρκώς κατοχυρωμένα και ασφαλή κατά τη λήψη αποφάσεων των διασκέψεων των συμβαλλομένων κρατών.


Avis juridique important

|

31995D0013

95/13/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιανουαρίου 1995 που τροποποιεί την απόφαση 90/55/ΕΟΚ που αφορά τη δημιουργία συμβουλίου καταναλωτών

Επίσημη Εφημερίδα αριθ. L 021 της 28/01/1995 σ. 0017 - 0017

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης  Ιανουαρίου 1995 που τροποποιεί την απόφαση 90/55/ΕΟΚ που αφορά τη δημιουργία συμβουλίου καταναλωτών  (95/13/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πράξη προσχώρησης της Νορβηγίας, της Αυστρίας, της Φινλανδίας και της Σουηδίας, και κυρίως το  άρθρο 169, την απόφαση 90/55/ΕΟΚ της Επιτροπής της 17ης Δεκεμβρίου 1989 που αφορά τη δημιουργία ενός  συμβουλίου καταναλωτών  (1), όπως τροποποιήθηκε από την απόφαση 94/146/ΕΕ  (2), και ειδικότερα το  άρθρο 3 και το παράρτημα ΙΙΙ, Εκτιμώντας ότι είναι αναγκαία η προσαρμογή της εν λόγω απόφασης προκειμένου να ληφθεί η προσχώρηση  των τριών νέων κρατών στην Ευρωπαϊκή Κοινότητα, Άρθρο μόνο Η απόφαση 90/55/ΕΟΚ έχει τροποποιηθεί ως εξής. 1.  Τo άρθρο 3 αντικαθίσταται από το ακόλουθο κείμενο: «Άρθρο 3 Το Συμβούλιο περιλαμβάνει 48 μέλη. Οι έδρες έχουν κατανεμηθεί ως εξής: α)  είκοσι έδρες για τους εκπροσώπους των ευρωπαϊκών οργανώσεων καταναλωτών σύμφωνα με τον τρόπο  κατανομής και επιλογής που περιγράφεται στα παραρτήματα Ι και ΙΙ 7 β)  είκοσι δύο έδρες για τους εκρποσώπους των εθνικών ή περιφερειακών οργανώσεων και αρχών, σύμφωνα  με τον τρόπο κατανομής και επιλογής που περιγράφεται στο παράρτημα ΙΙΙ 7 γ)  έξι έδρες για προσωπικότητες με ειδική πείρα σε θέματα κατανάλωσης, που επιλέγονται από την  Επιτροπή σε συνάρτηση με την πείρα που διαθέτουν όσον αφορά την υπεράσπιση των συμφερόντων των  καταναλωτών, είτε πρόκειται για γενικότερα θέματα είτε για ειδικούς τομείς ή ειδικές πτυχές.» 2.  Στο παράρτημα ΙΙΙ το στοιχείο α) αντικαθίσταται από το ακόλουθο κείμενο: «α)  Οι έδρες που διατίθενται για τα μέλη των εθνικών οργανώσεων και αρχών κατανέμονται κατά  εθνικότητα ως εξής: >ΘΕΣΗ ΠΗΝΑΚΑ> » Βρυξέλλες, 17 Ιανουαρίου 1995. Για την Επιτροπή Christiane SCRIVENER Μέλος της Επιτροπής


Avis juridique important

|

31995D0132

95/132/ΕΚ: Απόφαση του Συμβουλίου της 10ης Απριλίου 1995 για χορήγηση μακροοικονομικής χρηματοδοτικής συνδρομής στη Λευκορωσία

Επίσημη Εφημερίδα αριθ. L 089 της 21/04/1995 σ. 0028 - 0029

ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Απριλίου 1995  για χορήγηση μακροοικονομικής χρηματοδοτικής συνδρομής στη Λευκορωσία (95/132/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235, την πρόταση που υπέβαλε η Επιτροπή  (1), μετά από διαβούλευση με τη νομισματική επιτροπή, τη γνώμη του Ευρωπαϊκού Κοινοβουλίου  (2), Εκτιμώντας: ότι η Λευκορωσία έχει αναλάβει την υλοποίηση θεμελιωδών πολιτικών και οικονομικών μεταρρυθμίσεων  και καταβάλλει σημαντικές προσπάθειες για την εφαρμογή ενός οικονομικού συστήματος που θα βασίζεται  στην οικονομία της αγοράς 7 ότι η Λευκορωσία, οι Ευρωπαϊκές Κοινότητες και τα κράτη μέλη τους υπέγραψαν συμφωνία εταιρικής  σχέσης και συνεργασίας η οποία θα βοηθήσει την ανάπτυξη μιας σχέσης πλήρους συνεργασίας 7 ότι η Λευκορωσία συμφώνησε το 1993 με το διεθνές νομισματικό ταμείο (ΔΝΤ) την εφαρμογή μιας πρώτης  δέσμης σταθεροποιητικών και μεταρρυθμιστικών μέτρων, το οποίο θα υποστηριχθεί με χρηματοδότηση από  το «μηχανισμό συστημικής μετατροπής» του ΔΝΤ 7 ότι το διοικητικό συμβούλιο του ΔΝΤ ενέκρινε την  εκταμίευση της πρώτης δόσης το 1993 7 ότι οι αρχές της Λευκορωσίας κατήργησαν το φθινόπωρο του 1994  ένα φιλόδοξο πρόγραμμα σταθεροποίησης και διαρθρωτικών προσαρμογών 7 ότι το διοικητικό συμβούλιο  του ΔΝΤ ενέκρινε τον Ιανουάριο του 1995 την εκταμίευση της δεύτερης δόσης στο πλαίσιο του  μηχανισμού συστημικής μετατροπής και ότι η Λευκορωσία και το ΔΝΤ κατέληξαν σε συμφωνία για τη  στήριξη του προγράμματος αυτού από συμφωνία stand-by 7 ότι οι αρχές της Λευκορωσίας ζήτησαν από τους διεθνείς χρηματοδοτικούς οργανισμούς, την Κοινότητα  και άλλους διμερείς χορηγούς την παροχή χρηματοδοτικής συνδρομής 7 ότι, πέραν των ρυθμίσεων για την  αναδιάταξη χρεών και τους χρηματοδοτικούς πόρους που ενδέχεται να χορηγηθούν από το ΔΝΤ και την  Παγκόσμια Τράπεζα, απομένει ποσό ύψους 250 εκατομμυρίων περίπου προς κάλυψη κατά το χρονικό  διάστημα εφαρμογής του προγράμματος 7 ότι οι αρχές της Λευκορωσίας έχουν αναλάβει δέσμευση να εξυπηρετήσουν εξ ολοκλήρου και εγκαίρως τις  οικονομικές υποχρεώσεις τους έναντι της Κοινότητας 7 ότι η χορήγηση ενός μαρκοπρόθεσμου κοινοτικού δανείου προς την Λευκορωσία αποτελεί το ενδεικνυόμενο  μέτρο για την ελάφρυνση των εξωτερικών χρηματοοικονομικών υποχρεώσεων της χώρας και τη στήριξη για  την επίτευξη των στόχων που συνδέονται με τις μεταρρυθμιστικές προσπάθειες της κυβέρνησης 7 ότι η διαχείριση του κοινοτικού δανείου πρέπει να ανατεθεί στην Επιτροπή 7 ότι, για την έκδοση της παρούσας απόφασης, η συνθήκη δεν προβλέπει άλλες εξουσίες από εκείνες που  ορίζονται στο άρθρο 235, ΑΠΟΦΑΣΙΖΕΙ: Άρθρο 1 1.  Η Κοινότητα χορηγεί στη Λευκορωσία μακροπρόθεσμο δάνειο ανώτατου  ύψους 75 εκατομμυρίων Ecu σε κεφάλαιο, για μέγιστη διάρκεια δέκα ετών, προκειμένου να συμβάλει στην  στήριξη του ισοζυγίου πληρωμών της και στην ενίσχυση των συναλλαγματικών της αποθεμάτων. 2.  Για το σκοπό αυτό η Επιτροπή εξουσιοδοτείται να δανειστεί, εξ ονόματος της Κοινότητας, τα  αναγκαία κεφάλαια τα οποία θα διατεθούν στη Λευκορωσία υπό μορφή δανείου. 3.  Η Επιτροπή διαχειρίζεται το δάνειο αυτό σε στενή συνεργασία με τη νομισματική επιτροπή και κατά  τρόπο που συμβιβάζεται με τις συμφωνίες που συνάφθηκαν μεταξύ του ΔΝΤ και της Λευκορωσίας. Άρθρο 2 1.  Η Επιτροπή εξουσιοδοτείται να διαπραγματευθεί με τις αρχές της Λευκορωσίας, μετά από  διαβούλευση με τη νομισματική επιτροπή, τους όρους οικονομικής πολιτικής που συνοδεύουν το δάνειο.  Οι όροι αυτοί πρέπει να συμβιβάζονται με τις συμφωνίες που αναφέρονται στο άρθρο 1 παράγραφος 3. 2.  Η Επιτροπή ελέγχει κατά τακτά χρονικά διαστήματα, σε συνεργασία με τη νομισματική επιτροπή και  σε στενό συντονισμό με το ΔΝΤ, εάν η οικονομική πολιτική της Λευκορωσίας συμβαδίζει με τους στόχους  του δανείου και εάν πληρούνται οι σχετικοί όροι. Άρθρο 3 1.  Το δάνειο αυτό θα διατεθεί στη Λευκορωσία σε δύο δόσεις. Με την επιφύλαξη του άρθρου  2 παράγραφος 1, η πρώτη δόση θα εκταμιευθεί μετά την έγκριση της συμφωνίας stand-by από το  διοικητικό συμβούλιο του ΔΝΤ. 2.  Με την επιφύλαξη τους άρθρου 2 παράγραφος 2, η δεύτερη δόση θα εκταμιευθεί εφόσον έχουν  επιτευχθεί ικανοποιητικά αποτελέσματα κατά την εφαρμογή της συμφωνίας stand-by και όχι νωρίτερα από  την πάροδο δύο τριμήνων από την καταβολή της πρώτης δόσης. 3.  Τα κεφάλαια θα καταβληθούν στην Κεντρική Τράπεζα της Λευκορωσίας. Άρθρο 4 1.  Οι δανειοληπτικές και δανειοδοτικές πράξεις που αναφέρονται στο άρθρο 1 διενεργούνται  βάσει της ίδιας τοκοφόρου ημερομηνίας και δεν συνεπάγονται για την Κοινότητα ούτε μετατροπή των  προθεσμιών λήξης τους, ούτε ανάληψη κινδύνου συναλλάγματος ή επιτοκίου, ούτε την ανάληψη  οποιουδήποτε άλλου εμπορικού κινδύνου. 2.  Εάν η Λευκορωσία το επιθυμεί, η Επιτροπή λαμβάνει τα αναγκαία μέτρα προκειμένου να  συμπεριληφθεί στους όρους του δανείου ρήτρα πρόωρης εξόφλησης και να εξασφαλισθεί η δυνατότητα  εκτέλεσής της. 3.  Με την υποβολή σχετικού αιτήματος εκ μέρους της Λευκορωσίας και εφόσον οι περιστάσεις  επιτρέπουν τη μείωση του επιτοκίου του δανείου, η Επιτροπή μπορεί να προβεί στην αναχρηματοδότηση  όλων ή μέρους των αρχικών δανειοληψιών ή στην αναρποσαρμογή των χρηματοδοτικών όρων τους. Οι  πράξεις αναχρηματοδότησης ή αναπροσαρμογής διενεργούνται σύμφωνα με τους προβλεπόμενους στην  παράγραφο 1 όρους και δεν έχουν ως αποτέλεσμα την παράταση της μέσης διάρκειας των σχετικών  δανειοληψιών ή την αύξηση του ποσού του κεφαλαίου, υπολογιζομένου βάσει των τρεχουσών  συναλλαγματικών ισοτιμιών, που οφείλεται κατά την ημερομηνία της αναχρηματοδότησης ή της  αναπροσαρμογής. 4.  Όλα τα έξοδα που συνεπάγεται για την Κοινότητα η σύναψη και η εκτέλεση των πράξεων που  προβλέπονται στην παρούσα απόφαση επιβαρύνουν τη Λευκορωσία. 5.  Η νομισματική επιτροπή ενημερώνεται για την πορεία των πράξεων που αναφέρονται στις παραγράφους  2 και 3 τουλάχιστον μία φορά το χρόνο. Άρθρο 5 Τουλάχιστον μία φορά το χρόνο, η Επιτροπή υποβάλλει στο Ευρωπαϊκό Κοινοβούλιο και στο  Συμβούλιο έκθεση στην οποία περιέχεται αξιολόγηση σχετικά με την εφαρμογή της παρούσας απόφασης. Λουξεμβούργο, 10 Απριλίου 1995. Για το Συμβούλιο Ο Πρόεδρος A. JUPPΙ